1964 m. filme
**Adamsų šeimynėlė** (angl. *The Addams Family*) – išgalvoti juodosios komedijos personažai. 1938 m. sukūrė JAV animatorius Čarlzas Adamsas (angl. *Charles Addams*).

Rodyta 150 animacinių serijų. Apie pusę publikavo „The New Yorker". Personažai išpopuliarėjo serialiuose, filmuose, kompiuteriniuose žaidimuose, komiksuose, miuzikluose.

Savybės
-------

Satyrinė viduriniosios klasės amerikiečių šeimos priešprieša. Gyvena makabriškai, keistai elgiasi, bet dėl giminystės paveldėjo didelius turtus. Savo požiūrį į aplinkinius laiko įprastu, kitiems jis keistas ar siaubingas.

### Personažai

Pradžioje personažai neturėjo vardų. 1964 m. sukūrus serialą „Adamsų šeimynėlė", jie įvardinti.

Adamsų šeimą sudaro vyras Gomesas ir žmona Mirtišė, jųdviejų vaikai Pūgžlys bei Trečiadienė, dėdė Pūlinys, močiutė, liokajus Svirdulys, Pūgžlio aštuonkojis Aristotelis. 1954 m. įtraukti retesni personažai, pvz. bekūnė ranka vardu Daiktas. 1964 m. sugalvotas Gomeso Pusbrolis Itas, Mortišės naminė liūtė Katinėlis bei mėsėdis augalas Kleopatra. 1993 m. filme „Adamsų šeimynėlės vertybės" pirmąsyk parodytas Trečiadienės ir Pūgžlio naujagimis brolis Pubertas Adamsas.

Premisa
-------

Originaliajame seriale šeima yra tariamai susijusi su istorine Adamsų gimine – viena iš JAV politinių dinastijų. Šeimynėlės kredo yra „*Sic gorgiamus allos subjectatos nunc*", kas laužyta lotynų kalba reiškia: „Mes džiugiai vaišinsimės tais, kurie mus pavergs."

Autorius idėjų sėmėsi iš gimtojo Vesfildo, Naujojo Džersio, kuriame gausu Viktorijos laikų architektūros ir senųjų kapinių paveldo. Originalioje komiksų serijoje Adamsų šeimynėlė gyvena gotiško stiliaus pastate. Seriale jų namai – niūrios išvaizdos dvaras, pastatytas greta kapinių bei pelkės neįvardintame Amerikos miestelyje.

Nors didžioji dalis humoro kyla iš personažų makabriškų interesų, tokių kaip vienas kito pastatymas į fiziškai pavojingas situacijas, Adamsai nėra piktadariai. Mirtišė yra pavyzdinga motina, kuri su Gomesu gyvena darnioje santuokoje: serialo metu Mirtišė savo vyrą yra ne kartą pavadinusi „babele" (jid. באָבעלע – „berniukas"). Į tai Gomesas įprastai atsako išbučiuodamas mylimosios rankas, o po šio gesto žmona savo vyrui dažniausiai prabyla prancūziškai. Sutuoktiniai palaiko savo vaikus, yra malonūs ir paslaugūs savo svečiams, kartais net pasiryždami paaukoti didžiules pinigų sumas vardan kilnaus tikslo. Personažai vardų neturėjo iki 1964 m. išskyrus Trečiadienę ir Mirtišę, kurios pirmąkart įvardintos 1962 m. licencijuotoje lėlių kolekcijoje.

Adaptacijos
-----------

### Televizija

| Sezonas | Serialas | Serijos | Originalus eterio laikotarpis |
| --- | --- | --- | --- |
| Premjera | Finalas | Transliuotojas |
|  | 1 | „Adamsų šeimynėlė" | 34 | 1964 m. rugsėjo 18 d. | 1965 m. gegužės 21 d. | ABC |
|  | 2 | 30 | 1965 m. rugsėjo 17 d. | 1966 m. balandžio 8 d. |
|  | „Naujieji Skūbio Dū filmai" | 1972 m. rugsėjo 23 d. | CBS |
|  | 3 | „Adamsų šeimynėlė" | 16 | 1973 m. rugsėjo 8 d. | 1973 m. gruodžio 22 d. | NBC |
|  | Speciali Helovino programa | 1977 m. spalio 30 d. |
|  | 4 | „Adamsų šeimynėlė" | 13 | 1992 m. rugsėjo 12 d. | 1992 m. gruodžio 5 d. | ABC |
|  | 5 | 8 | 1993 m. rugsėjo 18 d. | 1993 m. lapkričio 6 d. |
|  | 6 | „Naujoji Adamsų šeimynėlė" | 65 | 1998 m. spalio 19 d. | 1999 m. rugpjūčio 28 d. | YTV (Kanada)Fox Family Channel (JAV) |
|  | 7 | „Trečiadienė" | 8 | 2022 m. lapkričio 23 d. | Netflix |

Išnašos
-------

1. ↑  Maslin, Janet (October 26, 2006), *In Search of the Dark Muse of a Master of the Macabre*, p. E9. Nuoroda tikrinta 26 spalio 2006
2. ↑  Miserocchi, H. Kevin; Charles Addams (March 31, 2010). *The Addams Family: An Evilution*. Pomegranate Books. ISBN 978-0-7649-5388-0. Archived from the original on May 28, 2014. Nuoroda tikrinta December 15, 2010.
3. ↑  Potter Kass, Christy (October 13, 2010). „Westfield Native Charles Addams Still Very Much a Part of his Hometown; Addams Family Online Drawing Contest Ends October 20th". TheAlternativePress.com. Suarchyvuotas originalas July 16, 2011. Nuoroda tikrinta 2010-12-15.  Nežinomas parametras `|url-status=` ignored (pagalba)
4. ↑  Austro-Bavarian/Yiddish: Lit. "little boy"
5. ↑  Sauer, Patrick. „The Cultural History of 'The Addams Family'". *Smithsonianmag.com*. Suarchyvuotas originalas November 2, 2021. Nuoroda tikrinta December 14, 2021.  Nežinomas parametras `|url-status=` ignored (pagalba)